[{"text_idx": "#000001", "text": "Suve teises pooles kipub ilm va\u0308ga tihti golfima\u0308ngu sekkuma. Inimlikust vaatepunktist on ta\u0308iesti arusaadav pahameel, et hea vo\u0303istlusring tuleks teadmatuks ajaks katkestada, samas, kui hinges tiksub mo\u0303te, et a\u0308kki ikka ja\u0308tkaks. See mo\u0303te on paljudele golfaritele maailmas saanud kahjuks fataalseks."}, {"text_idx": "#000002", "text": "Hea tulemuse nimel ei ole mo\u0303istlik koduseid ilma u\u0308he liikmeta ja\u0308tta hoolimata, kui kirglik golfar sa oled. A\u0308ra unusta, et rauast keppi viibutades oled sa nagu piksevarras ja va\u0308lk otsib alati ko\u0303ige lu\u0308hemat ja va\u0308hem takistust pakkuvat teed maapinnani. Seepa\u0308rast pole mo\u0303istlik ka puu all seista, kuna vesi juhib va\u0308ga ha\u0308sti elektrit ja ma\u0308rjad puud on tavaliselt ko\u0303rged. Va\u0308lk on surmav 30-40m raadiuses kohast, kuhu see tabab."}, {"text_idx": "#000003", "text": "Alles a\u0308sja lo\u0303i USA-s Iowas va\u0308lk harjutusgriini lippu ja tekitas griinile huvitavaid ja silmale ilusad vaadata ko\u0303rbenud murumustreid. Seal la\u0308ks ma\u0308ngijatega ha\u0308sti, sest asi juhtus o\u0308o\u0308sel ja va\u0308ljak oli tu\u0308hi. Samas kuulsin, et na\u0308iteks meil siin a\u0308sja toimunud Trilliumi vo\u0303istlusel oli a\u0308ikese ajal ma\u0308ngijail juuksed elektrist pu\u0308sti to\u0303usnud. See on looduse viimane hoiatus sulle, et ko\u0303ikseva\u0308gevam on sind sihikule vo\u0303tnud. Seekord la\u0308ks o\u0303nneks."}, {"text_idx": "#000004", "text": "Olen ise samuti kuulnud va\u0308ljakul palju nurinat, et miks vo\u0303istlus seisma pandi, kuigi ilm on ta\u0308iesti ma\u0308nguko\u0303lbulik. Siinkohal ku\u0308siks, et kui mitu ma\u0308ngijat on sel hetkel oma pilgu heitnud lehele? To\u0303ena\u0308oliselt on a\u0308ike sel juhul ca 20km kaugusel, ja sekkub vo\u0303istlusse umbes 10-15 minuti pa\u0308rast. Heal juhul on kuulda kuskil kaugel mingit ko\u0303minat. Aga ku\u0308simus \u2013 kui kaua kulub teil la\u0308himasse varjupaika liikumiseks? A\u0308rge palun vaielge ja sajatage kohtunike suunal, sest nemad u\u0308ritavad teid elus hoida.\nMa\u0308ngijatele tahaks siinkohal o\u0308elda \u2013 kui kuulete u\u0308ht pikka sireeni, siis ma\u0308rkige vo\u0303imalusel oma pall ja ja\u0308tke varustus va\u0308ljakule kus see ja teine ning suunduge kiiresti la\u0308himasse varjualusesse. Metallist varustust kaasas kanda ei ole hea mo\u0303te. Samuti on vihmavari hea sihik a\u0308iksele."}, {"text_idx": "#000005", "text": "Kuigi golfireeglid u\u0308tlevad, et halb ilm ei ole po\u0303hjus ma\u0308ngu katkestamiseks, siis sama reegel u\u0308tleb ka, et ohtlik ilm on. Ma\u0308ngijal on ta\u0308ielik voli oma ma\u0308ng pooleli ja\u0308tta, kui ta tunneb, et asi on a\u0308ikese to\u0303ttu ohtlik isegi, kui pasunat ei ole lastud. Tihtipeale kaasneb a\u0308iksega ka vali tuul ja pasunat ei pruugi kuulda. Mitte kedagi ei disvalifitseerita, kui ta katkestas ma\u0308ngu a\u0308ikese to\u0303ttu."}]